मस्क ने ट्विटर खरीदने के बाद एला इरविन को कंपनी में शामिल किया था
सोशल मीडिया प्लेटफॉर्म ट्विटर की कंटेंट मॉडरेशन और पॉलिसी की प्रमुख एला इरविन (Ella Irwin) ने इस्तीफा दे दिया है। रॉयटर्स के मुताबिक, एलन मस्क के ट्विटर खरीदने के बाद इरविन जून 2022 में ट्विटर से जुड़ी थीं। Twitter’s top content moderation executive Ella Irwin resigns
सोशल मीडिया प्लेटफॉर्म ट्विटर की कंटेंट मॉडरेशन और पॉलिसी की प्रमुख एला इरविन ने इस्तीफा दे दिया है। रॉयटर्स के मुताबिक, एलन मस्क के ट्विटर खरीदने के बाद इरविन जून 2022 में ट्विटर से जुड़ी थीं। इसके बाद उन्होंने नवंबर में योएल रोथ के इस्तीफे के बाद ट्रस्ट एंड सेफ्टी के हेड का भी कार्यभाल संभाला था।
इरविन ने इस्तीफा क्यों दिया है? इसके बारे में अभी तक ट्विटर या एलन मस्क की ओर से कोई भी प्रतिक्रिया सामने नहीं आई है। मीडिया रिपोर्ट की मानें तो इरविन एलन मस्क की भरोसेमंद सहयोगियों में से एक हैं।
अकाउंट सस्पेंड करने के नियम बनाने में भी शामिल थी इरविन
इरविन ने ट्विटर में ट्रस्ट एंड सेफ्टी हेड के तौर पर हैरेसमेंट, हेट स्पीच और वायलेंट कंटेंट पर ट्विटर की पॉलिसी को लेकर भी काम किया। इसके साथ ही वह ट्विटर अकाउंट सस्पेंड करने के नियम बनाने में भी शामिल रहीं। वह ट्विटर पर अक्सर अकाउंट सस्पेंड किए गए यूजर्स को जवाब देती थीं।
ट्विटर के रेवेन्यू में 50% की गिरावट
एलन मस्क ने पिछले साल अक्टूबर में जब से ट्विटर खरीदा है तब से ट्विटर पर लगातार एडवरटाइजर्स की संख्या में गिरावट देखने को मिल रही है। इसके कारण अक्टूबर के बाद से ट्विटर के रेवेन्यू में 50% की गिरावट आई है। इरविन ने ऐसे समय में कंपनी से इस्तीफा दिया है, जब ट्विटर एडवरटाइजर्स के लिए संघर्ष कर रहा है।
